કેન્‍દ્રિય ફૂડ પ્રોસેસિંગ ઇન્‍ડસ્‍ટ્રીઝના મંત્રી હરસિમરત કૌર બાદલે પુ. મહાત્‍મા ગાંધી અને સરદાર વલ્લભભાઇ પટેલની પવિત્ર ધરતી સાથે પંજાબ સાથે જુનો નાતો રહયો હોવાનું જણાવ્‍યું હતું. તેમણે કહયું કે, વડાપ્રધાનશ્રીના સંકલ્‍પને સાકાર કરવા ગુજરાતને રૂા.૧૨૦ કરોડ ફૂડ એગ્રો પ્રોસેસિંગ પાર્ક આપ્‍યો છે. ફુડ મંત્રાલયે રૂા.પ૦ કરોડ આપ્‍યા છે. જેના કારણે ખેડૂતોને તેની ઉપજની મુલ્‍યવૃદ્વીના કારણે આવકમાં ઉમેરો થશે, કારણે કે રો-મટીરીયલ્‍સ ખેડૂતોની ઉપજ છે. ફૂડપાર્ક થકી યુવાનો માટે રોજગારીનું પણ નિર્માણ થશે. ગુજરાતમાં બે એગ્રો પ્રોસેસિંગ ઇન્‍ડસ્‍ટ્રીઝ ફૂડ પાર્ક નિર્માણ પૈકી બીજો મહેસાણામાં બનશે. આ ઉપરાંત ગુજરાતમાં ૧૮ કોલ્‍ડ સ્‍ટોરેજ, ૧૩ ફુડ ટેસ્‍ટીંગ લેબ, એક મીની ફૂડ પાર્ક, સાત બેકવર્ડ-ફોરવર્ડ લીંકેજનું આયોજન છે. ખેડૂતોની આવક બમણી કરવા વડાપ્રધાન નરેન્‍દ્રભાઇ મોદીના નેતૃત્‍વ હેઠળ ઐતિહાસિક કદમ કેન્‍દ્ર સરકારે ઊઠાવ્‍યા છે, વિશ્વની ફાસ્‍ટેસ્‍ટ ગોઇંગ ઇકોનોમી સાથે ભારત દેશ આગળ વધી રહયો છે. ફુડ પ્રોસેસિંગ માટે રૂા.છ હજાર કરોડની ફાળવણી કરી હોવાનું કેન્‍દ્રીય ફૂડ એગ્રો ઇન્‍ડ્રસ્‍ટીઝ મંત્રીશ્રીએ જણાવ્‍યું હતું. તેમણે ઉમેર્યું હતું કે, કોલ્‍ડ માટે રૂા.૧૦ કરોડ, પ્રોસેસિંગ ફૂડ યુનિટ માટે રૂા.પાંચ કરોડ, મીની ફૂડ પાર્ક માટે રૂા.૩પ કરોડ અને બેકવર્ડ-ફોરવર્ડ લીંક યોજના હેઠળ નાના-મોટા ખેડૂતોને સહાય આપવામાં આવે છે, તેનો લાભ લેવા અનુરોધ કર્યો હતો.